Hér er sagt frá því þegar nefnd kom saman árið 2007 til að vinna að því að finna nýtt nafn fyrir CFS ( síþreytu ) . Þetta þótti mikilvægt mál því allir sem vinna í þessum málaflokki höfðu fundið fyrir því hvað þessi óheppilega nanfgift - CFS - gerði lítið úr alvarleika sjúkdómsins og kæmi sér illa fyrir sjúklinga og hagsmuni þeirra . Jafnvel þeir sem komu upp með nafnið Chronic Fatigue Syndrome hafa síðar sagt að nafnið hafi verið dragbítur í meira en 20 ár . Niðurstaðan varð ME / CFS . Nefndin áttaði sig á því að ef CFS ( síþreyta ) hyrfi alveg úr nýja nafninu , gæti fólk lent í vandræðum við að fara fram á örorku eða í samskiptum við tryggingafélög . CFS var líka það hugtak sem allir þekktu svo allt efni og tilvísanir var að finna undir því nafni . Því var mælt með að að CFS skyldi fylgja nýja nafninu ( ME ) , að minnsta kosti í einhvern tíma . Það virðist vera vilji til að byrja að ýta CFS hugtakinu út . Höfundar Alþjóðlegu kríteríunnar frá 2011 kjósa til dæmis að sleppa CFS en nota eingöngu ME þegar rætt er um sjúkdóminn .